सुविधाएं हैं नहीं, आदेश के विपरीत मामूली स्कूलों को भी बना दिया आदर्श
उदयपुर. शिक्षामहकमे में अफसरों और संस्था प्रधानों ने नियम के विपरीत सरकारी स्कूलों के नाम ही बदल दिए। राज्य सरकार की आदर्श विद्यालय योजना के दिशा निर्देश में साफ लिखा हुआ है कि विद्यालयों के नाम के नीचे कोष्ठक में राज्य सरकार की आदर्श विद्यालय योजना के अंतर्गत चयनित विद्यालय लिखवाया जाए लेकिन स्कूल प्रबंध ने राजकीय आदर्श उच्च माध्यमिक विद्यालय लिखवा दिया है।
शिक्षा राज्य मंत्री वासुदेव देवनानी से बात की, तो उन्होंने कहा कि यह आदेश के विपरीत है। आदर्श विद्यालय योजना के दो फेज पूरे होने जा रहे हैं लेकिन स्कूलों में सुविधाएं अब तक नहीं पहुंच पाई है। यह गड़बड़झाला आदर्श ही नहीं प्रारंभिक सेटअप में चयनित उत्कृष्ट विद्यालयों में भी कर दिया है।
यह होना चाहिए
आदेशके अनुसार आदर्श विद्यालयों में निर्धारित मानदंडानुसार मुलभूत सुविधाओं की उपलब्धता जैसे कक्षा कक्ष, प्रयोगशाला, पेयजल सुविधा, छात्र ओर छात्रा के लिए अलग-अलग शौचाालय विद्युत कनेक्शन, फर्नीचर आदि होना चाहिए। साथ ही आई सीटी लैब भी होनी चाहिए, प्रदेश में अब तक लैब लगभग 7 हजार स्कूलों में जबकि कुल 13500 से ज्यादा स्कूल हैं।
तीन चरण में 9 हजार विद्यालय हाेंगे आदर्श योजना में
प्रदेशकी प्रत्येक ग्राम पंचायत स्तर पर जो कि लगभग 9 हजार है पर आदर्श स्कूल स्थापित करना है। इसमें पहला चरण 2015-16, द्वितीय 2016-17 और तृतीय चरण 2017-18 अप्रैल माह से शुरू होगा।
अधिकारियों ने स्वीकारी गलती : मंत्री देवनानी
देवनानीने कहा कि आदर्श नाम लिखेंगे तभी बनाए जाएंगे लेकिन 2015 में शुरू हुई इस योजना में स्कूलों को सुविधाएं नहीं मिल पाई हैं। स्कूल में शिक्षकों की कमी, भौतिक सुविधाओं से वंचित हैं। इस बारे में शिक्षा अधिकारियों से बात की गई ताे उन्होंने इस गलती को स्वीकार किया और कहा कि संस्था प्रधानों की वाकपीठ में कई बार आदेश दिए गए थे कि विद्यालय के नाम के नीचे कोष्ठक में चयनित विद्यालय लिखा जाए।
कुछविद्यालयों ने बदल दिए नाम : कुछविद्यालयों ने आदर्श विद्यालय योजना में चयनित होने के तुरंत बाद ही स्कूल का नाम बदलकर आदर्श स्कूल के नाम से कर दिया था। इसके बाद शिक्षा अधिकारियों ने निर्देश दिए तो आदर्श हटवाया दिया। कार्यरत शिक्षा उपनिदेशक शिवजी गौड़ ने बताया कि योजना में सरकार के आदेशों के अनुसार स्कूलों का नाम नहीं बदला जा सकता है, सिर्फ योजना में चयनित विद्यालय लिखा होना चाहिए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva